stanford-oval/wikipedia huggingface dataset:
ชัชฎาภรณ์ ธนันทา
ผลงาน > พีธีกร

พิธีกรรายการ มหาชนบันเทิง ทาง ททบ. 5
พิธีกรรายการครัวสยาม ทาง ททบ. 5
พิธีกรรายการเส้นทางบันเทิง และ เที่ยงบันเทิง ทางช่อง 7 HD
ผู้ประกาศแจ้งรายการ ทางช่อง 7 HD
ผลงาน > มิวสิกวีดีโอ

เพลง คนหน้า ม. ของ ไชน่า ดอลส์
เพลง หนีแม่มาแพ้รัก ของ ศิริพร อำไพพงษ์
เพลง 2 คนเหงา ของ เอ้ ศตวรรษ เมทะนี
เพลง คนเพิ่งจะโสด ของ เบนซ์พริกไทย (วงดนตรี)
เพลง เธอเป็นอะไรของฉัน ของ แป้ง ณัฐณิชา ทิพยมณฑล
รางวัลที่ได้รับ

รองอันดับ 1 แดนฟีเวอร์ซุปเปอร์โมเดล
เข้ารอบ 10 คนสุดท้าย แฟชั่น รีวิว ซูเปอร์โมเดล 1999 และได้รับรางวัลพิเศษ มิสบอดี้เซฟ
รองอันดับที่ 1 มิสนีเวีย วิซาจ เนเจอรัล เฟซ
รางวัลนาคราช ประจำปี 2565 สาขานักแสดงสมทบหญิงดีเด่น จากละครเรื่อง หงส์ฟ้า
แหล่งข้อมูลอื่น

ชัชฎาภรณ์ ธนันทา ที่อินสตาแกรม
คมทวน คันธนู

| ประสาทพร ภูสุศิลป์ธร |
| --- | --- |
คมทวน คันธนู ใน พ.ศ. 2568
เกิด: 18 มกราคม พ.ศ. 2493 (75 ปี) กรุงเทพมหานคร
นามปากกา: คมทวน คันธนู โกสุม พิสัย
อาชีพ: นักเขียน กวี
คมทวน คันธนู เป็นนามปากกาของ ประสาทพร ภูสุศิลป์ธร เกิดเมื่อวันที่ 18 มกราคม พ.ศ. 2493 ที่จังหวัดธนบุรี เป็นนักประพันธ์ชายชาวไทยที่ได้รับรางวัลซีไรต์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาวรรณศิลป์ ประจำปีพุทธศักราช 2566
คมทวนสำเร็จการศึกษา ชั้นประถมศึกษาจากโรงเรียนดรุณวัฒนา ชั้นมัธยมศึกษาตอนต้นจากโรงเรียนชิโนรสวิทยาลัย ชั้นมัธยมศึกษาตอนปลายจากโรงเรียนสวนกุหลาบวิทยาลัย และปริญญาตรีจาก คณะวารสารศาสตร์ มหาวิทยาลัยธรรมศาสตร์ เมื่อสำเร็จการศึกษาได้นำงานนิตยสาร และหนังสือพิมพ์หลายแห่ง อาทิ ปุถุชน ประชาธิปไตย มติชน ปัจจุบันเป็นนักเขียนอิสระ
คมทวนเริ่มแต่งคำประพันธ์ขณะเรียนชั้นมัธยมศึกษาตอนปลาย ลงในหนังสือของชมรมภาษาไทย เมื่อศึกษาอยู่ในมหาลัยธรรมศาสตร์ เขียนกลอนเปล่า, บทความและบมละครลงหนังสือวรรศิลป์ของมหาวิทยาลัย งานประพันธ์มีหลายประเภท เรื่องสั้น เช่น กบฏ:วรรณกรรมซาดิสม์ (พ.ศ. 2518) ซึ่งใช้นามปากกา โกสุม พิสัย แสงดาวแห่งศรัทธา (พ.ศ. 2521) ฯ บทกวี เช่น นาฏกรรมบนลานกว้าง (พ.ศ. 2524) กำศรวลโกสินทร์ (พ.ศ. 2525) นวนิยาย เช่น นายขนมต้ม คนกล้านอกตำนาน (พ.ศ. 2529) พราน (พ.ศ. 2534) ฯ บทกวีชุด นาฏกรรมบนลานกว้าง ได้รับรางวัล วรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) ประจำปีพุทธศักราช 2526
เฮเลน เรดดี

| เฮเลน เรดดี |
| --- | --- |
ปี 1974
ข้อมูลพื้นฐาน
เกิด: 25 ตุลาคม ค.ศ. 1941(1941-10-25)
เสียชีวิต: 29 กันยายน ค.ศ. 2020 (78 ปี)
แนวเพลง: ป็อป
อาชีพ: นักร้อง นักแสดง
ช่วงปี: 1970 – ปัจจุบัน
ค่ายเพลง: Capitol MCA Helen Reddy Inc.

เว็บไซต์: เว็บไซต์อย่างเป็นทางการ
เฮเลน เรดดี (อังกฤษ: Helen Reddy) เกิดเมื่อวันที่ 25 ตุลาคม ค.ศ. 1941 เป็นนักร้อง นักแต่งเพลง ชาวออสเตรเลีย/อเมริกัน เธอได้รับรางวัลแกรมมี่จากการแสดงละครเวทีในบรอดเวย์ เธอมีผลงานการแสดงภาพยนตร์ และได้เครดิตในการเขียนเพลง และผลงานที่เป็นที่รู้จักคือผลงานเพลงที่ชื่อ "I Am Woman" ในช่วงทศวรรษ 1970
เรดดี เป็นหนึ่งในนักร้องหญิงที่ประสบความสำเร็จที่สุดในช่วงยุค 1970 เธอมีผลงานที่มียอดขายในระดับแผ่นเสียงทองคำ รวมถึงซิงเกิลอันดับ 1 ถึง 9 ซิงเกิล และมี 15 ซิงเกิลที่ติดใน 40 อันดับแรกของชาร์ทซิงเกิลในบิลบอร์ดฮ็อต 100 ชาร์ท เธอมียอดขายอัลบั้มมากกว่า 25 ล้านชุด และ 10 ล้านชุดซิงเกิล ทั่วโลก เธอเป็นนักร้องชาวออสเตรเลียคนแรกที่มีซิงเกเลติดอันดับ 1 ในสหรัฐอเมริกา อีกทั้งได้รับรางวัลแกรมมี่ และเธอมีรายการวาไรตี้โชว์ของเธอเองทางโทรทัศน์อเมริกา
งานเพลงของเธอที่มีชื่อว่า "I Am Woman" กลายมาเป็นเพลงสำคัญของกลุ่มเคลื่อนไหวสตรีนิยม (feminist)
เธอเกิดในออสเตรเลีย แต่ต่อมาได้โอนสัญชาติมาเป็นพลเมืองอเมริกันในปี 1974 เธอเลิกราจากการแสดงคอนเสิร์ตและบันทึกเสียงในปี 2002 และย้ายมาอยู่ที่ซิดนีย์ ออสเตรเลีย
เธอติดอยู่ใน ฮอลออฟเฟม จัดโดย Australian Recording Industry Association (ARIA) ในปี 2006
พระราชประสิทธิคุณ (ทิม ยสทินฺโน)

| พระราชประสิทธิคุณ (ทิม ยสทินฺโน) |
| --- | --- |

ส่วนบุคคล
เกิด: สิงหาคม พ.ศ. 2424 (89 ปี)
มรณภาพ: พ.ศ. 2513
นิกาย: มหานิกาย
การศึกษา: นักธรรมเอก
ตำแหน่งชั้นสูง
ที่อยู่: วัดราชธานี จังหวัดสุโขทัย
อุปสมบท: พ.ศ. 2444
พรรษา: 69
ตำแหน่ง: อดีตเจ้าคณะจังหวัดสุโขทัย/อดีตเจ้าอาวาสวัดราชธานี
พระราชประสิทธิคุณ (ทิม ยสทินโน) อดีตเจ้าคณะจังหวัดสุโขทัย และอดีตเจ้าอาวาสวัดราชธานี ที่ได้รับมอบหมายจากสมเด็จพระมหาสมณเจ้า กรมพระยาวชิรญาณวโรรส ไปสนองงานคณะสงฆ์ที่จังหวัดสุโขทัย นอกจากนี้ ท่านยังเป็นผู้มีคุณูปการต่อการอนุรักษ์โบราณวัตถุและโบราณสถานอันล้ำค่า ในสมัยสุโขทัย ให้คงอยู่ด้วยการเก็บรวบรวมเอง และร่วมมือชี้แนะกรมศิลปากรในการบูรณะโบราณสถาน เป็นผู้ที่คอยจดบันทึกเก็บหลักฐานทางประวัติศาสตร์และโบราณคดี และถ่ายทอดเรื่องราวที่ได้รับรู้ มาเป็นประโยชน์ต่อการค้นคว้าศึกษาของอนุชนรุ่นหลังเป็นอย่างยิ่ง
ประวัติ > กำเนิด

พระราชประสิทธิคุณ นามเดิม ขาว สกุล มุ่งผล เกิดเมื่อวันเสาร์ สิงหาคม พ.ศ. 2424 ที่ตำบลไผ่ดำ อำเภอป่าโมก จังหวัดอ่างทอง ท่านเป็นบุตรคนสุดท้อง และมารดาได้เสียชีวิตแต่เยาวัยว์ เมื่อถึงวัยสมควรบิดาได้นำไปฝากเพื่อศึกษารับใช้พระในวัดมหาดไทย อำเภออ่างทองในขณะนั้น ซึ่งเป็นแบบแผนการศึกษาเดิมในครั้งอดีตที่เด็กจะไปศึกษาจากวัดผ่านการเป็นเด็กวัด บวชเป็นสามเณร และเป็นพระ จนกระทั่งได้มีโอกาสติดตามพระมาอยู่อาศัยในกรุงเทพมหานคร บวชเป็นสามเณร เข้าเรียนหนังสือที่วัดนวลนรดิศจบชั้น 3 จากนั้นจึงได้ลาสิกขามาช่วยบิดาและครอบครัวประกอบอาชีพ จนกระทั่งถึงวัยครบ 20 ปี จึงเข้ารับการอุปสมบทเป็นพระภิกษุ และกลับไปจำพรรษาที่วัดอนงคาราม กรุงเทพมหานคร รับหน้าที่พิเศษคือช่วยสอนหนังสือขอม แก่นักเรียนและนักธรรม  ต่อมาได้รับยศสมณศักดิ์เป็นฐานาที่สมุห์ ทำหน้าที่คอยรับเสด็จสมเด็จพระมหาสมณเจ้า กรมพระยาวชิรญาณวโรรส สมเด็จฯ โปรดมาก จึงได้ส่งพระทิม ให้มาดำรงตำแหน่งเป็นเจ้าคณะแขวงอำเภอเมืองสุโขทัยระยะนั้น เพื่อดูแลงานการพระศาสนาต่างพระเนตรพระกัณห์ พระทิมเมื่อมาอยู่จังหวัดสุโขทัย ได้ร่วมกับประชาชนก่อตั้งโรงเรียนนักธรรมเพื่อให้การศึกษาแก่กุลบุตรชาวสุโขทัยในครั้งนั้น  เมื่อมาอยู่จังหวัดสุโขทัยได้เจริญก้าวหน้าทั้งการงาน และสมณศักดิ์ โดยพระสมุห์ทิมเป็นพระครูประทวนได้ 8 เดือน ก็ได้รับตราตั้งเป็นอุปัชฌาย์และได้รับสัญญาบัตร เป็นพระครูวินัยสาร เจ้าคณะแขวงอำเภอเมือง และอำเภอกงไกรลาศ รวม 2 แห่ง เมื่อ พ.ศ. 2472 เป็นรองเจ้าคณะจังหวัดสุโขทัย พ.ศ. 2490 เป็นพระราชาคณะชั้นสามัญ 2508 เป็นเจ้าคณะจังหวัดสุโขทัย จนถึงมรณภาพ รวมสิริชนมายุ 89 ปี
ประวัติ > ตำแหน่ง

อดีตเจ้าอาวาสวัดราชธานี
รองเจ้าคณะจังหวัดสุโขทัย
อดีตเจ้าคณะจังหวัดสุโขทัย
พระอุปัชฌาย์ สัทธิวิหาริกที่ท่านเป็นอุปัชฌาย์ให้และเจริญรุ่งเรืองในพระพุทธศาสนา อาทิ พระราชพฤฒาจารย์ (หลวงพ่อห้อม อมโร) วัดคูหาสุวรรณ อดีตเจ้าคณะจังหวัดสุโขทัย (พ.ศ. 2529-2541) พระครูสุวิชานวรวุฒิ (หลวงพ่อปี้  ทินฺโน)  อดีตเจ้าอาวาสวัดลานหอย และอดีตเจ้าคณะอำเภอบ้านด่านลานหอย  พระครูพิศาลวิริยคุณ (สิงห์โต ติสโส) อดีตเจ้าอาวาสวัดบึงทองหลาง (พ.ศ. 2501-2547) กรุงเทพมหานคร
ประวัติ > ลำดับ

| ก่อนหน้า |  | พระราชประสิทธิคุณ (ทิม ยสทินฺโน) |  | ถัดไป |
| --- | --- | --- | --- | --- |
| พระสวรรค์วรนายก (ทองคำ โสโณ) |  | เจ้าคณะจังหวัดสุโขทัย วัดราชธานี  (พ.ศ. 2508 - พ.ศ. 2513) |  | พระประสิทธิโรจนคุณ (ภุชงค์ พุทฺธสุวณฺโณ) |
ประวัติ > สมณศักดิ์

พระสมุห์ทิม ยสทินฺโน
พระครูวินัยสาร
พระโบราณวัตถาจารย์
พ.ศ. 2505 โปรดเกล้าฯ เลื่อนสมณศักดิ์เป็นพระราชาคณะชั้นราชที่ พระราชประสิทธิคุณ พิบูลวิริยาธิกร บุราณเจติยาทร ยติคณิสสร บวรสังฆาราม คามวาสี
งานอนุรักษณ์

เป็นผู้รวบรวมศาสนวัตถุและจัดมอบให้พิพิธภัณฑ์แห่งชาติ รามคำแหง จังหวัดสุโขทัย อาทิ
พระพุทธรูปสำริดปางมารวิชัย ศิลปะสุโขทัย พุทธศตวรรษที่ 20โดยได้จากวัดลาวลำพัน เมืองเก่าสุโขทัย บริเวณฐานมีจารึก
สถูปหินทรายจำลอง สถูปหินทรายจำลอง ศิลปะสุโขทัย พุทธศตวรรษที่ 19-20  ฐานล่างเป็นฐานสี่เหลี่ยมเจาะเป็นซุ้มพระพุทธรูปด้านละ 4 ซุ้ม ส่วนกลางทรงกลม มีซุ้มพระพุทธรูป 8 ซุ้ม ส่วนบนเป็นสถูปทรงกลมเจาะเป็นซุ้มพระพุทธรูป 8 ซุ้ม ต่อด้วยองค์ระฆังกลม ปล้องไฉน และปลียอด
พระพุทธรูปปางมารวิชัยศิลปะสุโขทัย (พุทธศตวรรษที่ 19)  ปัจจุบันอยู่ที่พิพิธภัณฑสถานแห่งชาติ สวรรควรนายก
พระพุทธรูปสำริดปางมารวิชัย ศิลปะสุโขทัยแบบหมวดใหญ่ พุทธศตวรรษที่ 20
รอยพระพุทธบาทฯ เป็นรอยพระพุทธบาทสมัยสุโขทัย เดิมตั้งประดิษฐานอยู่ที่วัดนาเชิงคีรี อ.คีรีมาศ ท่านพระราชประสิทธิคุณ เป็นผู้อัญเชิญมาตั้งประดิษฐานอยู่ที่วัดไทยชุมพล ต.ธานี อ.เมือง จ.สุโขทัย เมื่อปี พ.ศ. 2462 - จนถึงปัจจุบัน
พระพุทธรูปทรงเครื่องปางสมาธิ ศิลปะอยุธยา พุทธศตวรรษที่ 21-22
เศียรพระพุทธรูป สำริด ศิลปะสุโขทัยตอนปลายมีอิทธิพลศิลปะอยุธยา
พระพิมพ์ดินเผารูปพระลีลา ศิลปะสุโขทัย พุทธศตวรรษที่ 19-20
ตุ๊กตาสังคโลก เคลือบสีเขียว อายุราวพุทธศตวรรษที่ 20 – 21 ผลิตจากเตาทุเรียง ที่ศรีสัชนาลัย เป็นรูปคนอุ้มเด็กติดอยู่ในชาม สันนิษฐานว่าเกิดจากความผิดพลาดระหว่างการนำ เข้าเตาเผา
งานอนุรักษณ์ > ศิษย์ในอุปัชฌาย์

- พระราชพฤฒาจารย์ (ห้อม อมโร) อดีตเจ้าอาวาสวัดคูหาสุวรรณ อดีตเจ้าคณะจังหวัดสุโขทัย (พ.ศ. 2529-2541)
- พระวิชานวรวุฒิ (ปี้ ทินฺโน) อดีตเจ้าอาวาสวัดลานหอย
- พระครูพิศาลวิริยคุณ (สิงห์โต ติสฺโส) อดีตเจ้าอาวาสวัดบึงทองหลาง กทม. (พ.ศ. 2501-2547)
ปางโปรดองคุลีมาลโจร

พระพุทธรูปปางโปรดองคุลีมาลโจร ณ วัดพระปฐมเจดีย์ราชวรมหาวิหาร
ปางโปรดองคุลีมาลโจร เป็นพระพุทธรูปอยู่ในอิริยาบถยืน พระหัตถ์ซ้ายห้อยลงข้างพระวรกาย พระหัตถ์ขวายกขึ้นเสมอพระอุระ (อก) นิ้วพระหัตถ์ตั้งตรง หันฝ่าพระหัตถ์ไปทางซ้าย
ประวัติ

อหิงสกกุมารบุตรพราหมณ์ปุโรหิตแห่งสาวัตถี ได้ศึกษาสรรพวิชาอยู่ ณ สำนักทิศาปาโมกข์ เมืองตักศิลา ผู้เป็นอาจารย์ถูกยุยงว่า อหิงสกะหมายล้มล้างตน จึงหาทางกำจัดโดยยืมมือผู้อื่นฆ่า และบอกว่าจะสอน มนต์วิเศษ ให้ แต่มีข้อแม้ว่าจะต้องหานิ้วมือมนุษย์จำนวนหนึ่งพันนิ้วจากหนึ่งพันคนมาบูชาครู พระสัมมาสัมพุทธเจ้าทรงทราบด้วยพระอนาคตังสญาณว่า อหิงสกะ หรือ องคุลีมาลโจรหรือจอมโจรผู้มีนิ้วมือเป็นมาลัย กำลังจะทำกรรมหนัก เพราะกำลังจะฆ่ามารดาจึงเสด็จไปขวางทาง องคุลีมาลโจรตะโกนว่า หยุดก่อนสมณะ! พระพุทธองค์มีรับสั่งว่า เราหยุดแล้ว แต่ท่านนั่นแหละยังไม่หยุด พระพุทธองค์ได้ทรงแสดงธรรมจนองคุลีมาลทูลขอบรรพชา พระพุทธองค์จึงทรงประทานเอหิภิกขุอุปสัมปทาให้องคุลีมาลได้บรรลุธรรมเป็นพระอรหันต์ในกาลต่อมา
ความเชื่อและคตินิยม

เป็นพระพุทธรูปประจำปีมะโรง
ดูเพิ่ม

พระองคุลีมาลเถระ
บ้านผีเปิบ

| บ้านผีเปิบ |
| --- | --- |
กำกับ: พงศ์ชยุตม์ ศิริสุขวงศา
นักแสดงนำ: จตุรงค์ มกจ๊ก โก๊ะตี๋ อารามบอย จอย ชวนชื่น สมชาย สาธุธรรม อชิตะ ธนาศาสตนันท์ อาภาพร นครสวรรค์
ผู้จัดจำหน่าย: สหมงคลฟิล์ม
วันฉาย: 27 มีนาคม พ.ศ. 2551
ภาษา: ไทย
ข้อมูลจาก IMDb
ข้อมูลจากสยามโซน
บ้านผีเปิบ เป็นภาพยนตร์ไทยที่ออกฉายเมื่อ 27 มีนาคม พ.ศ. 2551 กำกับโดยพงศ์ชยุตม์ ศิริสุขวงศา ทำรายได้รวม 14 ล้านบาท ผู้รับบทผีเปิบคือ จอย ชวนชื่น โดยที่มาของหนังได้รับแรงบันดาลใจจากหนัง บ้านผีปอบ โดยออกแบบตัวละครนี้ให้ไม่น่ากลัวเกินไป มีความตลก
นักแสดง

จตุรงค์ มกจ๊ก รับบทเป็น อบต.สมโภช
โก๊ะตี๋ อารามบอย รับบทเป็น เซียนน้อย
จอย ชวนชื่น รับบทเป็น ผีเปิบ / ผีฟ้า
สมชาย สาธุธรรม รับบทเป็น จุ๊บ
อชิตะ ธนาศาสตนันท์ รับบทเป็น อิ่ม
สุภัสสรา เรืองวงศ์ รับบทเป็น ทา
ค่อม ชวนชื่น รับบทเป็น จ่ายื่น
ถั่วแระ เชิญยิ้ม รับบทเป็น ผู้ช่วยกลิ่น
วัฒนะ คุ้มครอง รับบทเป็น ยายชม
อาภาพร นครสวรรค์ รับบทเป็น เจ้าแม่ตะโกดำ
วนิดา แสงสุข รับบทเป็น โหนก
เห็ดเผาะ เชิญยิ้ม รับบทเป็น เจ๊แบ๊ะ
สารินี แกล้วทนงค์ รับบทเป็น สลับเนตร
แจ๊ส ชวนชื่น รับบทเป็น แล่ม
อุดม ชวนชื่น รับบทเป็น ลุงดูด
สุเทพ สีใส รับบทเป็น สัปเหร่อสาง
หนู เชิญยิ้ม รับบทเป็น ไผ่
แหล่งข้อมูลอื่น

ข้อมูลหนังเรื่องบ้านผีเปิบ
บ้านผีเปิบ (2008) ที่สยามโซน
เทศบาลนครในประเทศไทย

ในประเทศไทย เทศบาลนคร เป็นองค์กรปกครองส่วนท้องถิ่นสำหรับเมืองขนาดใหญ่ที่มีประชากรตั้งแต่ 50,000 คนขึ้นไปและมีรายได้พอเพียงต่อการให้บริการสาธารณะตามหน้าที่ที่กฎหมายบัญญัติไว้ การจัดตั้งเทศบาลนครกระทำโดยประกาศกระทรวงมหาดไทยยกฐานะเป็นเทศบาลนครตามพระราชบัญญัติเทศบาล พ.ศ. 2496 (ฉบับล่าสุด) ปัจจุบันมีเทศบาลนครอยู่ 32 แห่งทั่วประเทศ (ไม่นับรวมกรุงเทพมหานครและเมืองพัทยา) เทศบาลนครแห่งแรกของไทย 3 แห่งคือเทศบาลนครกรุงเทพ เทศบาลนครธนบุรี และเทศบาลนครเชียงใหม่ จัดตั้งขึ้นใน พ.ศ. 2478 ต่อมาเทศบาลนครกรุงเทพและเทศบาลนครธนบุรีได้ถูกยุบรวมกันเป็นเทศบาลนครหลวงใน พ.ศ. 2514 และใน พ.ศ. 2515 เทศบาลนครหลวงได้ถูกยุบพร้อมกับจังหวัดนครหลวงกรุงเทพธนบุรีเพื่อจัดตั้งกรุงเทพมหานคร หลังจากนั้นเทศบาลนครจึงเหลือแต่เพียงเทศบาลนครเชียงใหม่ ซึ่งเป็นเทศบาลนครแห่งแรกในส่วนภูมิภาค จนกระทั่ง พ.ศ. 2537 จึงมีการจัดตั้งเทศบาลนครแห่งที่สองในส่วนภูมิภาคคือเทศบาลนครนครศรีธรรมราช และเทศบาลนครอื่น ๆ มาตามลำดับ
เทศบาลนครประกอบด้วยนายกเทศมนตรีทำหน้าที่หัวหน้าฝ่ายบริหารและสภาเทศบาลที่มีสมาชิกจำนวน 24 คนมาจากการเลือกตั้งของราษฎรในเขตเทศบาลทำหน้าที่เป็นฝ่ายนิติบัญญัติ นายกเทศมนตรีมาจากการเลือกตั้งโดยตรงของราษฎรในเขตเทศบาลและมีรองนายกเทศมนตรีมาจากการแต่งตั้งของนายกเทศมนตรี นอกจากนี้ยังมีสำนักงานเทศบาลนครซึ่งมีปลัดเทศบาลเป็นหัวหน้าพนักงานเทศบาล ทำหน้าที่เป็นหน่วยงานธุรการและหน่วยงานให้บริการประชาชนภายใต้การบังคับบัญชาของนายกเทศมนตรี
รายชื่อ > เทศบาลนครในอนาคต

| ลำดับ ที่ | ชื่อเทศบาล | จังหวัด | เนื้อที่ เฉพาะพื้นดิน (ตร> กม.) | จำนวนประชากร เมื่อสิ้นปี 2566 (คน) | ความหนาแน่น  (คน/ตร> กม) | วันที่ได้รับการจัดตั้ง |
| --- | --- | --- | --- | --- | --- | --- |
| 1 | เทศบาลนครหัวหิน | ประจวบคีรีขันธ์ | 86.36 | 64,202 | 743.42 | 28 มีนาคม พ.ศ. 2568 |
| 2 | เทศบาลนครบ้านสวน | ชลบุรี | 19.5 | 69,427 | 3,560.36 | 28 มีนาคม พ.ศ. 2568 |
| 3 | เทศบาลนครมาบตาพุด | ระยอง | 165.6 | 68,410 | 413.10 | 28 มีนาคม พ.ศ. 2568 |
ดูเพิ่ม

เทศบาลเมือง
เทศบาลตำบล
รามสูร

| รามสูร |
| --- | --- |
ตัวละครใน รามเกียรติ์
ภาพของรามสูรที่กำลังแย่งชิงดวงแก้วแห่งมหาสมุทรจากนางเมขลา
ข้อมูลตัวละครในเรื่อง
เผ่าพันธุ์: ยักษ์
เพศ: ผู้
สีกาย: เขียว
อาวุธประจำตัว: ขวาน
รามสูร เป็นชื่อของยักษ์ตนหนึ่งมีฤทธิ์เดชมาก เป็นตัวละครในวรรณคดีเรื่องรามเกียรติ์
การต่อสู้

ปรากฏในวรรณกรรมรามเกียรติ์ สองครั้ง ได้แก่
ครั้งแรกเป็นการต่อสู้ระหว่างรามสูรกับเทพอรชุน กล่าวคือ นางเมขลาได้รับหน้าที่ดูแลดวงแก้วแห่งมหาสมุทร ซึ่งรามสูรอยากได้ จึงเข้ามาแย่งชิง เป็นที่มาของตำนาน "ฟ้าผ่า" "ฟ้าแลบ" ซึ่งฟ้าผ่ามาจากขวานของรามสูรที่ถูกกับก้อนเมฆ ฟ้าแลบมาจากการที่นางมณีเมขลาล่อแก้วแล้วส่องประกายมายังเบื้องล่าง  เทพอรชุนมาเห็นเข้าก็เข้ามาห้ามปราม ด้วยว่าเป็นการไม่เหมาะไม่ควรที่ชายจะไปไล่ล่าชิงของจากหญิง เทพอรชุนเข้าต่อสู้เพราะรามสูรไม่ยอมเลิกรา จนสุดท้าย เทพอรชุนพลาดท่าถูกรามสูรจับเท้าเหวี่ยงฟาดกับเขาพระสุเมร เป็นเหตุให้พระอินทร์ต้องเชิญพาลีและสุครีพมาตั้งให้ตรง
ครั้งที่สอง เป็นคราวที่ พระรามกำลังเดินทางกลับมาจากพิธียกศรซึ่งท้าวทศรถก็มาด้วย รามสูรมานอนขวางทาง พอทราบว่า ท้าวทศรถ ผู้มีความเก่งกาจเป็นอย่างมาก ก็ต้องการจะลองฝีมือ แต่ท้าวทศรถกล่าวว่าตนแก่ชรา ฝีมือไม่เท่าครั้งก่อน พระรามจึงอาสาออกสู้กับรามสูร พระรามปล่อยศรไปจนรามสูรยอมแพ้ และมอบธนูให้พระรามหนึ่งคัน ซึ่งต่อมาพระรามก็นำมาใช้ต่อกรกับพระยาขร คราวที่นางสำมนักขา ไปยุยงให้มาต่อสู้กับพระราม
แอร์เคบีแซด

แอร์เคบีแซด (พม่า: အဲကေဘီဇက်; อังกฤษ: Air KBZ) หรือ แอร์กานบาวซา เป็นสายการบินเอกชนของประเทศพม่า สำนักงานตั้งอยู่ในย่างกุ้ง ให้บริการเที่ยวบินภายในประเทศ ก่อตั้งในปี ค.ศ. 2010 เจ้าของสายการบินคือ ธนาคารกานบาวซา และเริ่มให้บริการเที่ยวบินหลากหลายเส้นทาง เมื่อวันที่ 2 เมษายน ค.ศ. 2011
ตั้งแต่วันที่ 6 มกราคม ค.ศ. 2024 เป็นต้นมา แอร์เคบีแซดได้เปลี่ยนชื่อเป็น มิงกะลาเอวิเอชันเซอร์วิส (อังกฤษ: Mingalar Aviation Services) โดยรหัสประจำสายการบินยังคงเป็นรหัสเดิม
จุดหมายปลายทาง

แอร์เคบีแซด มีเที่ยวบินไปยังจุดหมายต่าง ๆ ดังนี้
พุกาม – ท่าอากาศยานหนองยู
พะโม – ท่าอากาศยานพะโม
เฮโห – ท่าอากาศยานเฮโห
กาเล – ท่าอากาศยานกาเล
เกาะสอง – ท่าอากาศยานเกาะสอง
เชียงตุง – ท่าอากาศยานเชียงตุง
ล่าเสี้ยว – ท่าอากาศยานล่าเสี้ยว
มัณฑะเลย์ – ท่าอากาศยานนานาชาติมัณฑะเลย์ (ฐานการบิน)
มะริด – ท่าอากาศยานมะริด
มิตจีนา – ท่าอากาศยานมิตจีนา
ปูตาโอ – ท่าอากาศยานปูตาโอ
ซิตตเว – ท่าอากาศยานซิตตเว
ทวาย – ท่าอากาศยานทวาย
ท่าขี้เหล็ก – ท่าอากาศยานท่าขี้เหล็ก
ตั่งตแว – ท่าอากาศยานตั่งตแว
ย่างกุ้ง – ท่าอากาศยานนานาชาติย่างกุ้ง (ฐานการบินหลัก)
จุดหมายปลายทาง > จุดหมายปลายทางระหว่างประเทศ

แม่สอด - ท่าอากาศยานนานาชาติแม่สอด
ฝูงบิน

รายชื่อเครื่องบินของสายการบินแอร์เคบีแซด ข้อมูลเมื่อเมษายน ค.ศ. 2017
| เครื่องบิน | ประจำการ | สั่งซื้อ | หมายเหตุ |
| --- | --- | --- | --- |
| เอทีอาร์ 72-500 | 5 | 0 |  |
| เอทีอาร์ 72-600 | 3 | 1 |  |
| โฟกเกอร์ 70 | 0 | 2 |  |
| ทั้งหมด | 8 | 3 |  |
การสนับสนุน

ในปี ค.ศ. 2014 สายการบินแอร์เคบีแซด เป็นผู้สนับสนุนการแข่งขัน แอร์เคบีแซด ออง ลาน แชมเปียนชิป ซึ่งจัดขึ้นที่สนามถยิน พยู ในย่างกุ้ง
อาร์ทิมิส 1

| อาร์ทิมิส I |
| --- | --- |
อาร์ทิมิส 1 ณ ฐานส่งจรวด 39B ศูนย์อวกาศเคนเนดี
รายชื่อเก่า: Artemis I Exploration Mission-1 (EM-1)

ประเภทภารกิจ: ทดสอบโคจรรอบดวงจันทร์
ผู้ดำเนินการ: นาซา
COSPAR ID: 2022-156A
SATCAT no.: 54257
เว็บไซต์: www.nasa.gov/artemis-1
ระยะภารกิจ: 25 วัน (กำหนดการ)
 

ข้อมูลยานอวกาศ
ยานอวกาศ: โอไรออน CM-002
ชนิดยานอวกาศ: โอไรออน MPCV
ผู้ผลิต: โบอิง ล็อกฮีด มาร์ติน Airbus Defence and Space
 

เริ่มต้นภารกิจ
วันที่ส่งขึ้น: 16 พฤศจิกายน 2022 เวลา 13:48 น. (ตามเวลาไทย)
จรวดนำส่ง: สเปซลอนช์ซิสเตม บล็อก 1
ฐานส่ง: ศูนย์อวกาศเคนเนดี, ฐานส่งจรวด 39B
ผู้ดำเนินงาน: นาซา
 

สิ้นสุดภารกิจ
เก็บกู้โดย: กองทัพเรือสหรัฐ
ลงจอด: 12 ธันวาคม พ.ศ. 2565 เวลา 00:40 น. (ตามเวลาไทย) (11 ธันวาคม 2022, 17:40:30 UTC)
พิกัดลงจอด: มหาสมุทรแปซิฟิก
 

ลักษณะวงโคจร
ระบบอ้างอิง: วงโคจรของดวงจันทร์
คาบการโคจร: 14 วัน
 

ยานอวกาศโคจรรอบดวงจันทร์
 
 เครื่องหมายภารกิจอาร์ทิมิส 1 โครงการอาร์ทิมิส← Ascent Abort-2อาร์เทมิส 2 → 
อาร์ทิมิส 1 (อังกฤษ: Artemis 1) เป็นภารกิจแรกในโครงการอาร์ทิมิส ที่มีการนำส่งขึ้นในเดือนพฤศจิกายน ปี 2022 เป็นเที่ยวบินแรกของจรวดขนส่งขนาดใหญ่ สเปซลอนช์ซิสเตม (SLS) พร้อมด้วยยานโอไรออน ภารกิจอาร์เทมิส 1 ถือเป็นจุดเริ่มต้นของการกลับไปสำรวจดวงจันทร์ หลังจากโครงการอะพอลโลกว่า 47 ปี ภารกิจมีจุดประสงค์หลักคือทดสอบความปลอดภัยของยานโอไรออน  เพื่อให้พร้อมสำหรับภารกิจอาร์ทิมิส 2 ที่เป็นภารกิจแบบมีลูกเรือในเดือนเมษายน ปี 2025
อาร์ทิมิส 1 มีการนำส่งขึ้นในวันที่ 16 พฤศจิกายน 2022 จากฐานส่งจรวด 39B ศูนย์อวกาศเคเนดี และกลับเข้าสู่ชั้นบรรยากาศโลกและลงจอดที่มหาสมุทรแปซิฟิก ในวันที่ 12 ธันวาคม 2022
ระเบียงภาพ

ภาพรวมภารกิจอาร์ทิมิส I
SLS บนฐานส่งจรวด 39B
SLS หลังจรวดจุดเครื่องยนต์ขณะเริ่มปล่อยตัว
ภายในยานโอไรออน
โอไรออนในวันแรกของภารกิจ
โอไรออนมุ่งหน้าสู่ดวงจันทร์ในวันที่ 6
โอไรออน,ดวงจันทร์ และโลก ในวันที่ 13
ศูนย์ควบคุมภารกิจในวันที่ 14
พื้นผิวของดวงจันทร์ถ่ายในวันที่ 19
ดวงจันทร์ระหว่างทางกลับโลกในวันที่ 19
อาร์เทมิส 1 ก่อนการเข้าสู่ชั้นบรรยากาศในวันที่ 25
โอไรออนกำลังลงสู่มหาสมุทรแปซิฟิก
โอไรออนหลังจากการ
ดูเพิ่ม

วิดีโออธิบายขั้นตอนของภารกิจอาร์ทิมิส 1
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Artemis 1
Artemis-I at NASA
เจริญใจ สุนทรวาทิน

| เจริญใจ สุนทรวาทิน ต> ม. |
| --- | --- |
เกิด: 16 กันยายน พ.ศ. 2458 ฝั่งธนบุรี กรุงเทพฯ ประเทศไทย
เสียชีวิต: 10 เมษายน พ.ศ. 2554 (95 ปี) โรงพยาบาลจุฬาลงกรณ์ กรุงเทพฯ ประเทศไทย
อาชีพ: นักร้อง นักดนตรี ครูสอนขับร้องและดนตรี
ผลงานเด่น: บรรจุเพลงและขับร้อง ฉันท์ดุษฎีสังเวยพระพุทธมหามณีรัตนปฏิมากร
บิดามารดา: พระยาเสนาะดุริยางค์ (แช่ม สุนทรวาทิน) (บิดา) คุณหญิงเรือน เสนาะดุริยางค์ (เรือน สุนทรวาทิน) (มารดา)
รางวัล: ชนะเลิศการขับร้องเพลงไทย กรมโฆษณาการ (พ.ศ. 2492)
ลายมือชื่อ

เจริญใจ สุนทรวาทิน (16 กันยายน พ.ศ. 2458 - 10 เมษายน พ.ศ. 2554) เป็นศิลปินและนักวิชาการชาวไทยด้านศิลปวัฒนธรรมแบบราชสำนัก 
มีความสามารถในด้านการละคร ชำนาญในการบรรเลงเครื่องดนตรีไทยประเภทวงเครื่องสายและวงมโหรี โดยเฉพาะซอสามสาย มีความเชี่ยวชาญในการขับร้องเพลงประกอบการแสดงนาฏกรรม รวมถึงเพลงไทยเพื่อการฟังตามแบบฉบับและแนวทางร่วมสมัย กล่าวได้ว่า เป็นผู้ที่มีน้ำเสียงไพเราะ ขับร้องด้วยอารมณ์อันสมจริง ประณีตละเมียดละไม ได้อรรถรสของวรรณคดี ได้รับการขนานนามจากนักดนตรีไทยว่าเป็น “เพชรประดับมงกุฎแห่งคีตศิลป์ไทย” และศิลปินแห่งชาติ พ.ศ. 2530
เจริญใจ  สุนทรวาทิน เป็นที่รู้จักในวงการเพลงไทยตั้งแต่วัยเยาว์ เคยเป็นข้าราชบริพารในยุคก่อนการเปลี่ยนแปลงการปกครอง เคยได้รับรางวัลชนะเลิศระดับชาติจากการประกวดขับร้องเพลงไทย เป็นครูผู้ควบคุมวงดนตรีและสอนการขับร้องเพลงไทย เป็นอาจารย์ผู้ถวายงานสอนดนตรีและขับร้องแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และได้รับการยกย่องเชิดชูเกียรติให้เป็นศิลปินแห่งชาติสาขาศิลปะการแสดง (คีตศิลป์) ประจำปีพุทธศักราช 2530 จากคณะกรรมการวัฒนธรรมแห่งชาติ
ประวัติ > ชาติกำเนิด

เจริญใจ สุนทรวาทิน หรือชื่อที่รู้จักโดยทั่วไปว่า “อาจารย์เจริญใจ” เกิดเมื่อวันที่ 16 กันยายน พ.ศ. 2458 เป็นบุตรีของพระยาเสนาะดุริยางค์ (แช่ม สุนทรวาทิน) กับคุณหญิงเสนาะดุริยางค์ (เรือน) เกิด ณ บ้านย่านคลองบางไส้ไก่ ฝั่งธนบุรี กรุงเทพมหานคร บิดาเป็นนักดนตรีไทยที่มีชื่อเสียงและเป็นเจ้ากรมพิณพาทย์หลวงในรัชสมัยพระบาทสมเด็จพระจุลจอมเกล้าเจ้าอยู่หัว มีพี่น้องร่วมมารดาทั้งหมด 4 คน คือ เลียบ เลื่อน เชื้อ และเจริญ (นามเดิม) และมีพี่น้องต่างมารดาจำนวน 2 คน คือ ช้าและเชื่อง ในจำนวนพี่น้องทั้ง 6 คนนั้น มีพี่สาวคือ เลื่อน สุนทรวาทิน (ผลาสินธุ์) เป็นนักร้องเพลงไทยที่มีชื่อเสียง เมื่อแรกเกิดได้ไม่นาน บิดาได้นำทองคำบริสุทธิ์ฝนให้กินวันละหยดเป็นเวลา 3 วัน และได้ตั้งชื่อว่า “เจริญ” ซึ่งต่อมาได้เปลี่ยนมาเป็น “เจริญใจ” ในภายหลัง และมีชื่อเรียกในหมู่พี่น้องว่า “เล็ก” เนื่องจากเป็นลูกคนสุดท้อง
ประวัติ > การศึกษา

ในเบื้องต้น เริ่มศึกษาวิชาสามัญที่โรงเรียนศึกษานารี จนจบมัธยมศึกษาปีที่ 1 แล้วมาศึกษาที่โรงเรียนราชินีจนจบชั้นมัธยมศึกษาปีที่ 4 ต่อมาพระยาเสนาะดุริยางค์เห็นว่ามีความสามารถในด้านดนตรี จึงขอให้ออกจากการศึกษาวิชาสามัญมาอุทิศเวลาให้กับการเรียนดนตรีอย่างเดียว โดยบิดาได้สอนดนตรีและสอนการขับร้องเพลงไทยเป็นการเฉพาะ เมื่อถวายตัวเข้ารับราชการในกรมมหรสพ ได้ศึกษาทักษะและทฤษฎีดนตรีไทยกับครูผู้ใหญ่หลายท่าน เช่น พระยาประสานดุริยศัพท์ (แปลก ประสานศัพท์) พระเพลงไพเราะ (โสม สุวาทิต) หลวงประดิษฐไพเราะ (ศร ศิลปบรรเลง) และ มนตรี ตราโมท ภายหลังได้ศึกษาการสีซอสามสายจากพระยาภูมิเสวิน (จิตร จิตตเสวี) หลวงไพเราะเสียงซอ (อุ่น ดูรยชีวิน) และ เทวาประสิทธิ์ พาทยโกศล
ประวัติ > การทำงาน

เริ่มรับราชการครั้งแรก โดยเข้าถวายตัวเป็นข้าหลวงเรือนนอก ในรัชสมัยพระบาทสมเด็จพระมงกุฎเกล้าเจ้าอยู่หัว ทำหน้าที่ขับร้อง ต่อมาได้ถวายตัวเป็นข้าหลวงในสมเด็จพระนางเจ้ารำไพพรรณี พระบรมราชินี ในรัชสมัยพระบาทสมเด็จพระปกเกล้าเจ้าอยู่หัว ทำหน้าที่ขับร้องและบรรเลงประจำวงมโหรีหลวง ต่อมาจึงได้โอนไปสังกัดกรมพระราชวังและกรมศิลปากร ตามลำดับ และได้ย้ายไปสอนประจำการที่โรงเรียนการเรือนพระนครและโรงเรียนอนุบาลลอออุทิศ จนเกิดสงครามโลกครั้งที่สอง จึงลาออกจากราชการ
ในรัชกาลของพระบาทสมเด็จพระมหาภูมิพลอดุลยเดชมหาราช บรมนาถบพิตร ได้กลับเข้าสอนในตำแหน่งครูผู้สอนประจำชมรมดนตรีไทย สโมสรนิสิตจุฬาลงกรณ์มหาวิทยาลัย (ส.จ.ม.) ตั้งแต่ พ.ศ. 2508 และได้ถวายการสอนดนตรีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นการส่วนพระองค์ เมื่อครั้งเสด็จเข้าศึกษาเป็นนิสิตคณะอักษรศาสตร์ จุฬาลงกรณ์มหาวิทยาลัย ตั้งแต่ พ.ศ. 2516 ตลอดจนได้เป็นอาจารย์ควบคุมวงและสอนขับร้องในสถาบันและสโมสรต่าง ๆ ทั้งที่เป็นของภาครัฐและเอกชน ได้แก่ คณะศิลปกรรมศาสตร์ จุฬาลงกรณ์มหาวิทยาลัย คณะครุศาสตร์ จุฬาลงกรณ์มหาวิทยาลัย มหาวิทยาลัยศรีนครินทรวิโรฒ สโมสรอาสากาชาด สภากาชาดไทย ชมรมดนตรีไทย ธนาคารกสิกรไทย เป็นต้น
ประวัติ > การทำงาน > ผลงานทางวิชาชีพ

เจริญใจ สุนทรวาทิน เริ่มเข้าสู่วงการเพลงไทยครั้งแรกเมื่ออายุ 8 ขวบ โดยได้เข้าร่วมการขับร้องประชันวงปี่พาทย์ในงาน “สี่มะเส็ง” ณ วังบางขุนพรหม เมื่อ พ.ศ. 2466 ได้รับรางวัลที่ 3 และถือเป็นนักร้องที่มีอายุน้อยที่สุดในขณะนั้น ต่อมาเมื่อ พ.ศ. 2492 ได้เข้าร่วมการประกวดขับร้องเพลงไทยทางสถานีวิทยุกระจายเสียงแห่งประเทศไทย กรมโฆษณาการ ได้รับรางวัลชนะเลิศ
เจริญใจ สุนทรวาทิน มีผลงานการบันทึกแผ่นเสียงนับตั้งแต่ปลายรัชสมัยพระบาทสมเด็จพระปกเกล้าเจ้าอยู่หัว ราว 50 เพลง ได้มีผลงานเรื่อยมาทั้งในรูปแบบของแถบบันทึกเสียง แถบวีดิทัศน์ เมื่อ พ.ศ. 2518 ได้รับเชิญจากกรมศิลปากรให้ร่วมขับร้องและบรรเลงเพลงเดี่ยวซอสามสายไว้เป็นแบบฉบับ และยังได้ร่วมบันทึกเสียงขับร้องในเพลงประเภทต่าง ๆ กับวงดนตรีหลายคณะ เช่น "คงคะศิลป์" "วัชรบรรเลง" "กรมศิลปากร" ฯลฯ ตลอดจนการบันทึกเสียงขับร้องเพลงประกอบการแสดงละครดึกดำบรรพ์ และเพลงร้องต่าง ๆ ภายใต้โครงการพัฒนาดนตรีไทยของจุฬาลงกรณ์มหาวิทยาลัยไว้เป็นจำนวนมาก นอกจากนี้ยังได้รับเชิญร่วมบันทึกเสียงเพลงกล่อมลูกภาคกลางร่วม 30 เพลง กับสถาบันภาษาและวัฒนธรรมเพื่อการพัฒนาชนบท มหาวิทยาลัยมหิดล ได้รับเชิญเป็นที่ปรึกษาในด้านการขับร้องและการบรรเลงดนตรีไทยให้กับโครงการแสดงดนตรีของหน่วยงานต่าง ๆ ทั้งภาครัฐและเอกชน ได้รับเชิญจากวงดนตรีฟองน้ำให้ไปเผยแพร่วัฒนธรรมดนตรีไทยราชสำนัก ณ กรุงลอนดอน สหราชอาณาจักร และได้ตั้งวงดนตรีไทยขึ้น 2 วง คือ คณะ “เสนาะดุริยางค์” และ “ฟังเพลินเจริญใจ”
นอกจากนี้แล้ว ยังได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้ขับร้องถวายในบทเพลงพระราชนิพนธ์ส่วนพระองค์ เช่น "เต่าเห่" "แขกปัตตานี" "สมิงทอง-จำปานารี" "แขกลพบุรี" "อกทะเล" ฯลฯ ตลอดจนเป็นที่ปรึกษาในด้านการบรรเลงและขับร้องเพลงไทยในโครงการพระราชดำริต่าง ๆ เช่น มูลนิธิสายใจไทย ในพระบรมราชูปถัมภ์ และครั้งหนึ่ง ได้เคยเข้าเฝ้าฯ หน้าพระที่นั่งเพื่อบรรเลงซอสามสายไปพร้อมกับการขับร้องถวายในโอกาสรับเสด็จสมเด็จพระราชินีนาถมาร์เกรเธอที่ 2 แห่งเดนมาร์ก เมื่อครั้งยังทรงพระยศเป็นมกุฎราชกุมารี เมื่อคราวเสด็จฯ เยือนประเทศไทยเป็นการส่วนพระองค์
ในด้านสื่อสารมวลชน เคยเป็นผู้ดำเนินรายการร่วมกับ พูนพิศ อมาตยกุล ในรายการ “ฟังเพลินเจริญใจ" เผยแพร่ทางสถานีวิทยุกระจายเสียงแห่งประเทศไทย
ประวัติ > การทำงาน > ผลงานทางวิชาการ

เจริญใจ สุนทรวาทิน ได้รับเชิญให้เป็นกรรมการการตัดสินวงดนตรีไทยและการขับร้องเพลงไทยในหลายวาระ เป็นกรรมการสอบคัดเลือกนักเรียนเข้าศึกษาในคณะศิลปกรรมศาสตร์ จุฬาลงกรณ์มหาวิทยาลัย ต่อมาได้รับเชิญจากทบวงมหาวิทยาลัยให้เป็นที่ปรึกษาคณะอนุกรรมการจัดทำเกณฑ์มาตรฐานดนตรีไทย และได้รับเกียรติเข้าเป็นภาคีสมาชิก ประเภทวิจิตรศิลป์ สำนักศิลปกรรม ราชบัณฑิตยสถาน
เริ่มมีผลงานเขียนครั้งแรกเมื่อราว พ.ศ. 2518 ปรากฏในหนังสือของชมรมดนตรีไทย สโมสรนิสิตจุฬาลงกรณ์มหาวิทยาลัย ต่อมาได้เรียบเรียงอัตชีวประวัติบันทึกประสบการณ์ทางดนตรี จัดพิมพ์เป็นหนังสือฉบับสมบูรณ์ ชื่อ “ข้าพเจ้าภูมิใจที่เกิดเป็นนักดนตรีไทย” เมื่อ พ.ศ. 2530 และได้ริเริ่มงานเขียนที่เกี่ยวข้องกับการขับร้องเพลงไทยเผยแพร่ลงหนังสือที่ระลึกในโอกาสสำคัญ ตลอดจนได้รับเชิญให้เป็นผู้บรรยายและวิทยากรผู้ให้ความรู้ด้านดนตรีไทยและการขับร้องเพลงไทยแก่สถาบันการศึกษาและหน่วยงานราชการต่าง ๆ ตลอดมา